《拟左太冲咏史 其一》
清代·俞廷瑛

长安多王侯，冠盖盈通衢。区宇值清晏，徵逐相欢娱。

开尊揖上客，弹丝出名姝。夜饮不知旦，此乐古所无。

一朝匈奴入，失色同嗟吁。一谋迁货贿，再谋徙妻孥。

作者简介：江苏吴县人，字小甫，一字筱甫。官浙江通判。工诗词。所著《琼华室词》，与邓嘉纯、宗山、边保枢、吴唐林等人词集合刻为《侯鲭词》。